
До

Общински съвет

град Ардино

П Р Е Д Л О Ж Е Н И Е

от  ИНЖ. ИЗЕТ ИЗЕТ ШАБАН – Кмет на община Ардино
Относно: Отдаване под наем на общински нежилищни помещения, части от имот   частна и публична общинска собственост,  находящи се  в гр. Ардино.

Уважаеми господин председател,


Уважаеми дами и господа общински съветници
Свободни нежилищни имоти – публична и частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица, чрез търг. Въз основа на резултатите от търга кмета на общината издава заповед и сключва договор за наем.



Във връзка с гореизложеното предлагам да обсъдите и гласувате следните проекто-
РЕШЕНИЯ:

I. Общински съвет – град Ардино, на основание чл.21, ал.1, т.8 от ЗМСМА във връзка с чл.14, ал1 и ал.7 от ЗОС, чл..17, ал.1 и чл.21 от НРПУРОИ в Община Ардино, открива процедура за провеждане на търг с тайно/явно  наддаване за отдаване под наем на части от имот частна  общинска собственост, както следва:  
1.Общинско нежилищно помещение №6, находящо се на първи етаж в сградата на Общинска автогара - Ардино, част от имот частна общинска собственост /Акт №1074 от 30.05.2012г./, с площ 11.40 кв.м., с предназначение: за развиване на търговска дейност, за срок от 5 /пет/ години,  първоначална месечна наемна цена – 47,88лв., без ДДС.
2.Общински нежилищни помещения, находящи се на втори етаж в сградата на бивша ПГ “Христо Смирненски“ гр. Ардино, части от имот публична общинска собственост /Акт №737 от 26.06.2009г./, с площ 250.00 кв.м., с предназначение: за извършване на производствена дейност, за срок от 5 /пет/ години,  първоначална месечна наемна цена – 412.50лв., без ДДС.
II. Общински съвет – град Ардино, на основание чл.17, ал.1 и чл.22, ал.2 от НРПУРОИ в Община Ардино, упълномощава Кмета на Общината да сключи договора за наем със спечелилия търга.
Изготвил: Началник отдел „СИПОбГ“ ………………………

 /Джейлян Муталибов/

